Diari Oficial de la Generalitat Valenciana


Sumari del DOGV 3086, del 25-09-1997 (1997/10705)

ORDRE de 15 de setembre de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General de la Zona Mitjana del Riu Magre, I part (València).
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3086

Data del DOGV
:   25-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10277


Data del document
:   15-09-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 15 de setembre de 1997, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General de la Zona Mitjana del Riu Magre, I part (València).  
La Conselleria d'Agricultura, Pesca i Alimentació té, entre els seus objectius prioritaris, l'estalvi d'aigua i la modernització dels regadius de la Comunitat Valenciana. Això comporta la realització d'obres que milloren la gestió dels recursos hídrics i l'adequació de les infraestructures als sistemes de reg moderns.  
A la zona mitjana del riu Magre existeixen, en determinats períodes, grans dèficits d'aigua, provocats per la insuficient regulació de recursos hídrics superficials, la qual cosa implica una sobreexplotació de recursos subterranis.  
A fi d'actuar a la zona, la Conselleria d'Agricultura, Pesca i Alimentació ha redactat un pla d'obres d'interès general recollint les propostes de les comunitats de regants, que afecta els termes municipals d'Alfarp, Catadau, Llombai, Monserrat, Montroy i Real de Montroi, per introduir la tecnologia del regatge localitzat i dotar d'elements estructurals que permeten optimar l'aprofitament dels recursos hídrics disponibles i recuperar els nivells normals de recursos subterranis.  
Les actuacions previstes són les necessàries per establir la regulació adequada per al manteniment d'un equilibri hídric entre necessitats i recursos, aprofitant conjuntament les aigües superficials i subterrànies, com també els mecanismes d'explotació que permeten la modernització del regadiu per mitjà de la implantació del regatge localitzat, l'increment de l'eficàcia de reg, l'estalvi d'aigua i l'adequació de la xarxa viària a les necessitats actuals.  
En virtut d'això, a proposta de la Direcció General de Regadius i Estructures Agràries, i en ús de les facultats que tinc atribuïdes,  
ORDENE  
Article 1  
S'aprova el Pla d'Obres d'Interès General de la Zona Mitjana del Riu Magre, I part (València).  
Article 2  
D'acord amb l'article 62 de la Llei de Reforma i Desenvolupament Agrari i amb els decrets 151/1990, de 17 de setembre, 169/1991, de 30 de setembre, 13/1995, de 10 de gener, i 39/1995, de 7 de març, del Consell de la Generalitat Valenciana, les obres de construcció d'embassaments, basses i dipòsits de regulació, instal·lacions elevadores i grups de pressió amb les corresponents instal·lacions electromecàniques, xarxes o conduccions principals de reg, instal·lacions de filtratge, canonades i conduccions d'impulsió i interconnexió, sondatges i les seues instal·lacions electromecàniques, condicionament i construcció d'assuts i preses d'aigua, línies elèctriques, centres de transformació i sistemes d'informatització, automatització i control, com també la millora i el condicionament de camins rurals, queden classificats com d'interès general, en el grup a) de l'article 61 de l'esmentada Llei de Reforma i Desenvolupament Agrari.  
DISPOSICIONS FINALS  
Primera  
La Direcció General de Regadius i Estructures Agràries dictarà les normes complementàries per a la millor aplicació de tot allò que es disposa en aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 15 de setembre de 1997  
La consellera d'Agricultura, Pesca i Alimentació,  
MARIA ÀNGELS RAMÓN-LLIN I MARTÍNEZ